# Arbeiðsklæðir til starvsfólkini á Strandfaraskipum Landsins (SSL)

SSL ynskir ein sterkan veitara av dygdargóðum arbeiðsklæðum til starvsfólkini á sjógvi og landi. Klæðini skulu í minsta lagi hava somu høgu góðsku sum til dømis “Kansas”. SSL hevur gjørt eina meting av hvat slag og hvørjar nøgdirnar eru í skema niðanfyri. Ynskir um onnur pløgg og annað, sum natúrliga hoyrir til, kunnu koma fyri, eins og tilboðið eisini skal umfata áseyming av SSL logo. SSL vil ikki hava stórar mongdir av klæðum á lagri, tí telur tað eisini við hvussu veitarin goymir klæðir og hvussu skjótt viðkomandi kann veita.

SSL vil hava ein veitara, sum tekur á seg ábyrgdina av at veita arbeiðsklæðir o.a. Ein veitara, sum er lættur at samstarva við og fleksibul. Samstarvið er ikki tíðaravmarkað, men SSL vil endurskoðað samstarvið leypandi og tilskilar sær rætt til at steðga samstarvinum við rímiligum varsli um partarnir ikki eru nøgdir.

## Innihald

Tilboðið skal innihalda:

* Navn og CV á veitara
* Fysisk lokatión í Føroyum
* Stykkprísir til klæðir, sum eru nevnd í skema niðanfyri (uttan MVG)
* Frágreiðing um dygd
* Frágreiðing um goyming (m.a. hvar og hvussu og hvussu leingi)
* Frágreiðing um áseyming (m.a. hvar og um tað hevur ávirkan á prísin)
* Frágreiðing um veiting (m.a. hvussu skjótt)
* Frágreiðing um fleksibilitet (m.a. kunnu onnur arbeiðsrelateraði ting leverast)
* Frágreiðing um annað, sum kann vera viðkomandi fyri samstarvið

## Vekting av tilboðum

40% Prísur

40% Góðska

10% Fleksibilitetur

10% Goyming og veiting

## Skema við nøgdum og slag

|  |  |
| --- | --- |
| Buksur | 400 |
| Thermodraktir | 50 |
| Troyggjur | 150 |
| Jakkar | 200 |
| Handskar/húgvur | 100 |
| T-Shirts | 275 |
| Ketildraktir | 100 |
| Kokkajakkar | 20 |
| Slips | 100 |
| Skjúrtur | 250 |
| Vestar | 15 |
| Skógvar/stilvar/tuflur | 100 |